Diari Oficial de la Generalitat Valenciana


Sumari del DOGV 6857, del 07-09-2012 (2012/8263)

RESOLUCIÓ de 9 de juliol de 2012, de la Direcció General d'Energia, de la Conselleria d'Economia, Indústria i Comerç, per la qual s'atorga l'autorització administrativa per a la modificació de la línia de transport secundari d'energia elèctrica a 220 kV, doble circuit, d'entrada i eixida en la ST Novelda de la línia elèctrica Beneixama-Petrer, al terme municipal de Novelda, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/89/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6857

Data del DOGV
:   07-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8263


Data del document
:   09-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 9 de juliol de 2012, de la Direcció General d'Energia, de la Conselleria d'Economia, Indústria i Comerç, per la qual s'atorga l'autorització administrativa per a la modificació de la línia de transport secundari d'energia elèctrica a 220 kV, doble circuit, d'entrada i eixida en la ST Novelda de la línia elèctrica Beneixama-Petrer, al terme municipal de Novelda, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/89/03. [2012/8263]
Vist l'expedient amb referència ATLINE/2011/89/03 incoat pel Servici Territorial d'Energia d'Alacant a instàncies de Red Eléctrica de España, SAU, amb domicili als efectes de notificacions a 03910 Alacant, carrer Ausó i Monzó núm. 16 - 5a planta, relatiu a la sol·licitud de 13 d'abril de 2011 sobre l'autorització administrativa per a la modificació de la línia de transport secundari d'energia elèctrica a 220 kV, doble circuit, d'entrada i eixida en la ST Novelda de la línia elèctrica Beneixama-Petrer, al terme municipal de Novelda, província d'Alacant, s'aprova el projecte tècnic d'execució i es declara, en concret, la seua utilitat pública.
A la mencionada petició s'acompanya el referit projecte tècnic de modificació, firmat per tècnic competent.
Resultant que consten com a antecedent d'esta, la Resolució d'11 de setembre de 2007, de la Direcció General de Política Energètica i Mines, per la qual s'autoritza a Red Eléctrica de España, SAU, la línia elèctrica aèria a 220 kV, doble circuit, d'entrada i eixida en la subestació de Novelda de la línia a 220 kV Beneixama-Petrer, a la província d'Alacant, i es declara la seua utilitat pública, així com la Resolució d'11 de setembre de 2007, de la referida Direcció General d'aprovació del projecte d'execució de la instal·lació autoritzada.
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines, del Ministeri d'Indústria, Turisme i Comerç, l'informe a fi de consignar les possibles afectacions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.
A este efecte, amb data 30 de juny de 2011, s'emet un informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.
Resultant que consta en l'expedient la Resolució de 19 de gener de 2011, de la directora general de Gestió del Medi Natural, de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el projecte de modificació de la línia de transport d'energia elèctrica a 220 kV, doble circuit, d'entrada i eixida en la ST Novelda de la línia elèctrica Beneixama-Petrer no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.
Resultant que es va realitzar la informació pública de la mencionada sol·licitud en el Diari Oficial de la Comunitat Valenciana del dia 24 de juny de 2011, en el Butlletí Oficial de la Província d'Alacant de 28 de juny de 2011, en el diari La Verdad de 27 de juny de 2011, i en el tauler d'anuncis de l'Ajuntament de Novelda, únic municipi afectat pel projecte, als efectes previstos en l'article 9 del citat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
D'acord amb la documentació que hi ha en l'expedient, no s'han presentat al·legacions a la sol·licitud exposada.
Resultant que d'acord amb el mencionat Decret 88/2005, de 29 d'abril, es va traslladar a l'Ajuntament de Novelda la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, als efectes de prestar-ne la conformitat o l'oposició, i simultàniament es va traslladar al referit Ajuntament d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, i es va sol·licitar l'informe sobre l'adaptació del projecte al planejament urbanístic que siga aplicable.
No consta emissió d'informe per part de l'Ajuntament de Novelda, i s'ha reiterat la sol·licitud d'emissió.
Resultant que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:
- Servici Territorial d'Ordenació del Territori, de la Conselleria de Medi Ambient, Aigua, Urbanisme i Habitatge, emet informe favorable a la instal·lació projectada.
- Comunitat d'Aigües de Novelda i Sindicat d'Aigües i Reg emet informe favorable a la instal·lació projectada amb les condicions particulars que conté l'esmentat informe.
- Iberdrola Distribución Eléctrica, SAU, manifesta la seua conformitat amb la instal·lació projectada.
- Aqualia Gestión Integral del Agua, SA, prèvia complementació per part de la peticionària de la separata remesa, manifesta la seua conformitat amb la instal·lació projectada.
Traslladats els informes contestats a l'empresa sol·licitant, manifesta la seua conformitat amb estos.
Resultant que la modificació de la línia elèctrica pretesa, té com a finalitat la variació de la part subterrània fins a la ST Novelda junt amb l'ampliació d'un buit (a partir del suport núm. 23), a fi de fer compatible la dita instal·lació amb el traçat de la línia AVE -Accés Alacant/Elx- i haver resultat igualment inviables altres solucions tècniques abordades amb este motiu.
Resultant que la modificació del projecte d'execució presenta un traçat plenament concretat, té entre la documentació els plànols pertinents a escala adequada, està suficientment detallat i conté una relació concreta i individualitzada dels béns i dels drets afectats.
Resultant que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.
Atés que la modificació del projecte d'execució reunix una definició i concreció de les característiques tècniques i de traçat que garantixen més seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar, i això sense perjuí d'indemnitzar-los adequadament.
Atés que d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport d'energia elèctrica.
Atés que esta instal·lació en estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.
Atés que esta Direcció General és competent per a la resolució d'este expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.
Esta Direcció General d'Energia resol:
Primer
Atorgar a Red Eléctrica de España, SAU, l'autorització administrativa per a la modificació de la línia de transport secundari d'energia elèctrica a 220 kV, doble circuit, d'entrada i eixida en la ST Novelda de la línia elèctrica Beneixama-Petrer, al terme municipal de Novelda, província d'Alacant i les característiques principals del qual són les següents:
- Les actuacions a realitzar es corresponen amb la variació de la part subterrània fins a la ST Novelda junt amb l'ampliació d'un buit (a partir del suport núm. 23), a fi de fer compatible la dita instal·lació amb el traçat de la línia AVE - Accés Alacant/Elx.
- Característiques generals de la instal·lació:
· Tensió nominal: 220 kV (Categoria especial).
· Freqüència: 50 Hz.
· Tensió més elevada de la xarxa: 245 kV.
· Origen: s'inicia en el suport núm. 23 existent de la línia de transport d'energia elèctrica Beneixama-Petrer.
· Final: ST Novelda.
· Longitud total: 1.022 metres.
· Tipus de línia elèctrica: aèria - subterrània.
- Característiques dels trams objecte de modificació:
a) Tram aeri.
· Traçat: s'inicia en el suport núm. 23 existent de la línia de transport d'energia elèctrica Beneixama-Petrer on ix en aeri 254 metres fins al suport núm. 24 de transició aerosubterrani de la línia de transport d'energia elèctrica a 220 kV, ST Beneixama-ST Petrer.
· Conductors: els conductors són d'alumini-acer, tipus LA-380 (GULL) amb secció total de 381 mm².
· Nombre de circuits: dos.
· Nombre de conductors per fase: dos.
· Aïllament: cadenes d'amarrament de material compòsit.
· Suports: metàl·lic, constituïts per perfils angulars de costats iguals galvanitzats en calent, d'acer i organitzats en forma de gelosia doble. Tenen forma troncopiramidal rectangular des de la base al braç inferior de subjecció de cable aeri i prismàtica quadrada des d'este fins al superior i dos castellets en la part superior per als cables de fibra òptica.
b) Tram subterrani.
· Traçat: s'inicia en el suport núm. 24 de transició de la línia de transport d'energia elèctrica a 220 kV, ST Beneixama-ST Petrer, i discorre en subterrani durant 768 metres fins a la ST Novelda.
· Conductors: la línia constarà d'un doble circuit el conductor de la qual serà cable d'aïllament sec amb pantalla de coure de secció 1x2000 mm² i aïllament tipus XLPE.
· Cable de terra: en tota la seua longitud porta instal·lat un cable de comunicacions de fibra òptica per circuit.
· Presa de terra de pantalles: la connexió a terra, es realitza directament en un dels extrems i a través de descarregadors en l'altre extrem.
· Terminals d'hexafluorur de sofre (SF6): un terminal unipolar per fase, un de tipus interior i un altre d'exterior, connectat a la cel·la de SF6 en el GIS de la subestació i de pas d'aeri a subterrani, respectivament.
· Parallamps: d'òxid metàl·lic en cada fase, instal·lat en el suport de pas aeri a subterrani.
- Pressupost: dos milions tres-cents vint-i-sis mil huit-cents tres euros amb trenta-dos cèntims d'euro (2.326.803,32 €).
Segon
Aprovar el projecte d'execució, firmat per tècnic competent, per a la construcció de la instal·lació esmentada en el punt primer d'esta resolució.
Esta autorització i aprovació del projecte queda sotmesa a les condicions següents:
a) De conformitat amb el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació del territori i al medi ambient.
b) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'aprovació corresponent.
c) El termini d'execució de l'obra serà de dos mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'este òrgan directiu.
d) El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que està d'acord amb els reglaments tècnics en la matèria, segons el que s'establix la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.
e) L'administració deixarà sense efecte esta resolució en qualsevol moment en què observe l'incompliment de les condicions imposades en esta.
Tercer
Declarar, en concret, la utilitat pública per a la modificació de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
València, 9 de juliol de 2012.- El director general d'Energia: Antonio Cejalvo Lapeña.